 Ọnụ Ọgụgụ 17  Jehova wee gwa Mozis, sị:Gwa ụmụ Izrel okwu, natakwa ndị isi ha niile mkpara iri na abụọ, dị ka ụlọ ndị nna ha si dị, otu mkpara maka otu ọnụmara. Ị ga-ede aha onye nke ọ bụla na mkpara ya.Ị ga-edekwa aha Erọn na mkpara Livaị, nihi na otu mkpara ka e nwere maka onyeisi ụlọ ndị nna ha.Ị ga-achịsa ha nụlọikwuu nzute, nihu Ihe Àmà, bụ ebe m na-apụta nihu unu mgbe niile.Ọ ga-erukwa na onye m ga-ahọrọ, mkpara ya ga-awa okooko, m ga-emekwa ka ụmụ Izrel kwụsị ntamu ha na-atamu megide m, nke ha na-atamukwa megide unu.Mozis wee gwa ụmụ Izrel okwu, ndị isi ha niile wee nye ya otu mkpara otu mkpara maka onyeisi nke ọ bụla, dị ka ụlọ ndị nna ha si dị, mkpara iri na abụọ; mkpara Erọn bụ otu nime mkpara ndị ahụ.Mozis wee chịsa mkpara ndị ahụ nihu Jehova nụlọikwuu Ihe Àmà.O wee ruo nechi ya na mgbe Mozis banyere nụlọikwuu Ihe Àmà, lee! mkpara Erọn, nke bụ maka ụlọ Livaị, awaala okooko, ọ makwara ifuru, waa okooko ma mịa mkpụrụ almọnd chara acha.Mozis wee si nihu Jehova chịpụtara ụmụ Izrel niile mkpara ahụ niile, onye ọ bụla nime ha wee lee mkpara ndị ahụ ma were nke ya.E mesịa, Jehova gwara Mozis, sị: Debeghachi mkpara Erọn nihu Ihe Àmà ka ọ bụrụ ihe a ga-edebe ịbụrụ ụmụ nnupụisi a ihe ịrịba ama, ka ha kwụsị ntamu ha na-atamu megide m, ka ha ghara ịnwụ.Ozugbo ahụ, Mozis mere nnọọ dị ka Jehova nyere ya niwu. O mere nnọọ otú ahụ.Ụmụ Izrel wee malite ịgwa Mozis, sị: Anyị aghaghị ịnwụ, anyị aghaghị ịla niyi, anyị niile aghaghị ịla niyi.Onye ọ bụla nke bịara nso, nke bịara ụlọikwuu Jehova nso, ga-anwụ! Ànyị ga-esi otú ahụ nwụchaa? 